২০২৩ এসিসি নারী টি২০ উদীয়মান দল এশিয়া কাপ
২০২৩ এসিসি নারী টি২০ উদীয়মান দল এশিয়া কাপ ছিল একটি ক্রিকেট টুর্নামেন্ট যেটি ২০২৩ সালের জুন মাসে হংকং-এ অনুষ্ঠিত হয়। টুর্নামেন্টে অংশগ্রহণ করে একদিনের আন্তর্জাতিক মর্যাদাধারী আন্তর্জাতিক ক্রিকেট কাউন্সিলের চারটি এশীয় সদস্যের এ দল ও এশীয় অঞ্চলের সেরা চারটি সহযোগী সদস্যের জাতীয় দল। টুর্নামেন্টটির ব্যবস্থাপনায় ছিল এশীয় ক্রিকেট কাউন্সিল (এসিসি)। টুর্নামেন্টের ফাইনালে বাংলাদেশ এ দলকে পরাজিত করে বিজয়ী হয় ভারত এ।